# Sent-Colomban-dus-Velârs

Sant-Colomban-dus-Velârs
Por los articllos homonimos, vêde Velârs.
Sent-Colomban-dus-Velârs$^,$$^,$$^,$ (Saint-Colomban-des-Villards en francês) ou ben d’habituda Sent-Colomban ’l est na comena francêsa et arpetanna de la Bâssa-Môrièna en Savouè, que sè trôve en vâr Gllandon dedens lo dèpartament de la Savouè-d’Avâl en règion Ôvèrgne-Rôno-Ârpes.
La comena ’l est cognua coment lo « brés dus petiôts-ramonors de Savouè ». D’hivèrn, dessus los tèrrens a l’envers de la comena sè trôve la stacion de squi de Les Siéx-bèles.
Los habitents du velâjo s’apèlont los Colognons et les Colognes$^,$. S’apèlont asse-més — ensemblo avouéc celos de Sent-Alban — los Velarencs et les Velarenches$^,$.

## Geografia
### Localisacion

Sent-Colomban ’l est placiêe dedens la valâ dus Velârs en Bâssa-Môrièna, que sè trôve u sud-ouèste de la Savouè. L’adrêt de la comena ’l est dedens la chêna de Bèladona.

### Endrêts et cârros

La comena de Sent-Colomban rassemble cetos velârs :
* La Châl$^,$ (La Chal en francês) a 1 195 m d’hiôt
* Lo Châthelèt$^,$ (Le Châtelet en francês)
* Lo Centro$^,$$^,$ (Le Chef-Lieu en francês) a 1 103 m d’hiôt
* La Chenâl$^,$ ou ben La Chenâne$^,$ (Lachenal en francês) a 1 114 m d’hiôt
* Nantchanu$^,$ (Nanchenu en francês)
* La Piérra$^,$ (La Pierre en francês)
* Los Ponts$^,$ (Le Pont en francês)
* Les Rueches$^,$ (Les Roches en francês) a 1 248 m d’hiôt
* Vârmôra$^,$ (Valmaure en francês) a 1 208 m d’hiôt
* Lo Velâr$^,$$^,$ (Le Villard-Martinan en francês)

### Comenes vesenes

Lo tèrritouèro de Sent-Colomban est vesin de celos de siéx ôtres comenes :
Comenes vesenes de Sent-Colomban :
| Le Hiôt-Brèdâs (Isera) | | Sent-Alban |
| Le Hiôt-Brèdâs (Isera) | | Fontcuvèrta |
| | Vârjânin (Isera) | Sent-Sorlin |

### G·eologia et relièf

La vâr Gllandon ’l est gratâye per l’égoua du Gllandon, que ’l at na longior de 20,4 kilomètros, avouéc per la moyenna na largior de 10 a 12 kilomètros en vôlo d’usél. Les plés grantes égoues de Sent-Colomban, sèparâyes per lo massis de Bèladona, colont dens doves dirèccions complètament oposâyes : lo Gllandon mode de vers la bise et l’égoua d’Ôla cole de vers lo mié-jorn.
Tot pariér, la vâr Gllandon est na zôna yô que nos trovens grôssament de lops.

### Cllimat
## Toponimia

Lo nom de la comena ’l est ècrit « Saint-Colomban-des-Villards » en francês (que sè prononce Sin-Kolomban-dé-Vilàr), « Sent-Colomban-dus-Velârs » en arpetan velarenc (que sè prononce Sin-Kolonban-dou-Vlâr) et pués en arpetan supradialèctâl « Sent-Colomban-des-Velârs » (que sè prononce Sin-Kolonban-dé-Vlâr). En étalien ècrivont « San Colombano dei Villari » (que sè prononce San Colonbàno dei Vilàri). Vint du nom latin SANCTI COLUMBANI DE VILLARIIS.
U comencement, cen fét ben grant-temps, les doves comenes velarenches érant ben rèunies dedens ren qu’un tèrritouèro d’amont Cuéna. La vielye égllése de Sent-Colomban ’l ére vêr la solèta. Ples târd, avouéc lo dèsacôrd de la populace, l’èluegnement et pués les dificultâts de les comunicacions, fesiant la crèacion de les doves paroches en vâr Gllandon. Cen fét vêr l’origina dus noms : Sent-Alban et Sent-Colomban, pués châque paroche avêt son prôpra égllése.
Lo nom Sent-Colomban vint de Sanctus Columbanus Luxoviensis (°543 a Navan - † 21 de novembro 615 a Bobbio prés de Plèsence, en Étalia), un mouéno irlandês. Lo nom Velârs vôt dére « un cârro avouéc un mouél de mêsons ; un velâjo ».
Dus côps, ensemblo avouéc Sent-Alban, ’l est asse-ben apelâye tot simplament Los Velârs [CFLL : Lo Vlâr].
Pendent la Rebênâda francêsa, la comena s’apelâve Glandon en francês, cen que ’l est Gllandon en arpetan, coment lo nom de l’égoua principâla de la comena.

## Politica et administracion
### Lista dus sendecos

Lista dus sendecos succèssifs :
| Temps | Identitât |
| 1862 - 1865 | Pierro-Francês Parêt |
| 1865 - 1871 | Sorlin Cuénat-Guèrra |
| 1871 - 1875 | Louis Frasson-Boton |
| 1875 - 1880 | Sorlin Martin-Cochèt |
| 1880 - 1881 | Louis Frasson-Boton |
| 1881 - 1896 | Jâque-Emanuél Martin-Cochèt |
| 1896 - 1900 | Emanuél Tardi |
| 1900 - 1912 | Benêt Martin-Culèt |
| 1912 - 1919 | Josèf Martin-Cochèt |
| 1919 - 1926 | Chârlo Parêt-Pintro |
| 1926 - 1935 | Emanuél Tardi |
| 1935 - 1945 | Chârlo Parêt-Pintro |
| 1945 - 1959 | Jâque Tardi |
| 1959 - 1971 | Jâque Parêt-Dôdon |
| 1971 - 1983 | Francês Martin-Fardon |
| 1983 - 1989 | Frèdo Boson |
| 1989 - 1995 | Renê Mognér |
| 1995 - 2001 | Mœris Boson |
| 2001 - 2008 | Renê Mognér |
| 2008 - 2014 | Mœris Boson |
| 2014 - .... | Pierro-Ivo Bonivârd |
| Les enformacions de devant 1862 sont pas més cognues por nos ôtros ique. ||

### Relacions entèrnacionâles
#### Bessonâjos
## Populacion et sociètât

Los habitents du velâjo sont apelâs los Colôgnons et les Colôgnes (Colégnons et Colégnonnes ou ben Colognons et Colognonnes en francês) ou ben, ensemblo avouéc celos de Sent-Alban, los Velarencs et les Velarenches (Villarins et Villarinches en francês).

### Dèmografia

Èvolucion dèmografica :
| 1860 | v. 1882 | 1962 | 1968 | 1975 | 1982 | 1990 | 1999 | 2006 | 2012 |
| 1640 | ? | 164 | 208 | 161 | 183 | 204 | 195 | 185 | 185 |
| Nombro retegnu per l’Insee dês 1990 : populacion sen doblos comptios. ||||||||||
Dens lo mês d’oût (vers lo 15), la comena pôt ben avêr més de 1 000 habitents (contre los 185 per lo résto de l’an).

### Lengoues

A Sent-Colomban, prèjont ben doves lengoues et un jargon : lo francês, l’arpetan et pués lo tèrrachu. En Tèrrachu, por pas dére tot drêt « arpetan » ou ben « patouès », la lengoua de payis ’l est asse-ben apelâye « marengouin ». Ben grôssament de noms de famelye et quâsi tôs los noms de cârros sont en arpetan (que ’l est la lengoua de payis), solament doux-três sont en lengoua francêsa (que ’l est la lengoua administrativa).

## Cultura locâla et patrimouèno
### Endrêts et monuments
### Patrimouèno culturèl

* La Mêson du Patrimouèno a Vers-lo-Centro : dècuvèrta du patrimouèno locâl. Presentacion dus costumos tradicionèls de la valâ dus Velârs (manequins, ètofes, broderies et filmo vidèô avouéc) dens un viely et tipico dedens de l’arch·itèctura locâla savoyârda.

### Pèrsonalitâts liyêes a la comena

* Pierro Boson (1921-1986), g·eografo, profèssor a les Ècoules normales de Privâs pués a l’Univèrsitât de Sant-Etiève.
* Jian-Francês Martin-Culèt (1974), jouyor de rugbi a XV.
* Cristoflo Hisquin (1978), més cognu coment Dantès, chantior populèro.
* Pierro Pomiér, jouyor de rugbi a XV.

### Bôna-chiéra

* La mâtôlye.

### Èvènements

* Fèstivâl culturèl FèstiBlanc u mês de mârs organisâ per « Los sons du Gllandon » ;
* Lo 15 d’oût, l’Ascension de Noutra-Dama, la ples granta vôga tradicionèla de la valâ dus Velârs ;
* La vie fèrrâye « Vers-la-Châl ».

### Hèraldica
## Galerie d’émâges

* Lo col du Gllandon d’ôton.
* L’égllése Sent-Colomban dês Vers-lo-Velâr de forél.
* La pista de l’Ormèt d’hivèrn.
* Un pou aprés Vers-la-Châl en plen hivèrn.

## Vêre avouéc

* Wikimedia Commons propôse de documents multimèdia libros sus Sent-Colomban.

### Lims de defôr

* Seto de l’ofiço de benvegnua de la valâ dus Velârs.
* Sent-Colomban sur lo seto de l’Insee.

## Notes et rèferences
### Notes

* ↑ Ècrivont « Sin-Kolonban-dou-Vlâr » en grafia de Confllens. Diont asse-ben Sant-Colomban-dus-Velârs d’aprés los patouesants, qu’ècrivont « San-Kolonban-du-Velâ » en grafia de Confllens.
* ↑ Ècrivont « Sin-Kolonban » en grafia de Confllens.
* ↑ Ècrivont « lo Kolonyon » et « lé Kolonye » en grafia de Confllens.
* ↑ Ècrivont « lo Vlârin » et « lé Vlârinshe » en grafia de Confllens.
* ↑ Cél velâr ’l est lo bôrg de la comena.
* ↑ Dens lo temps, s’apelâve « Lo Second-Velâr », a côsa que lo velâr du Martinan ’l ére ben pués lo second velâr dus Corgnèts (que ’l est lo nom dus habitents de La Chenâl et du Velâr).
* ↑ Diont asse-més « mère » (que vint du francês maire) desot l’enfluence de la lengoua francêsa u payis.

### Noms d’endrêt

* ↑ Prononciê, qu’ècrivont « La Shà » en grafia de Confllens.
* ↑ Prononciê, qu’ècrivont « Lo Shàshelé » en grafia de Confllens.
* ↑ Prononciê, qu’ècrivont « Lo Sentro » en grafia de Confllens.
* ↑ Prononciê, qu’ècrivont « La Shnâ » en grafia de Confllens.
* ↑ Prononciê, qu’ècrivont « La Shnân » en grafia de Confllens.
* ↑ Prononciê, qu’ècrivont « Nanshanu » en grafia de Confllens.
* ↑ Prononciê, qu’ècrivont « La Pyéra » en grafia de Confllens.
* ↑ Prononciê, qu’ècrivont « Lo Pou » en grafia de Confllens.
* ↑ Prononciê, qu’ècrivont « Lé Roâshë » en grafia de Confllens.
* ↑ Prononciê ou ben, qu’ècrivont « Varmóra » ou ben « Varmoura » en grafia de Confllens.
* ↑ Prononciê, qu’ècrivont « Lo Vlâ » en grafia de Confllens.

### Vocabulèro

* ↑ Varianta velarenche de « des » art mpl.
* ↑ Varianta velarenche de « arpetana » a f.
* ↑ Varianta velarenche de « vâl » f.

### Rèferences

* ↑ (fr) Pierro Boson, « Le Pays des Villards en Maurienne », Éditions des Cahiers de l’Alpe, Grenoblo, 1970, p. 276.
* 1 2 3 4 5 6 7 8 9 10 11 12 13 14 15 (fr) Rogiér Virèt, « Dikchonéro Fransé - Savoyâ - Dictionnaire Français - Savoyard » [PDF], 8$^{éma}$ èdicion reviua et ôgmentâye, mârs 2021, pp. 2920-2921 et 3415.
* ↑ (fr) Domenico Stich, « Francoprovençal. Proposition d’une orthographe supra-dialectale standardisée » [PDF], Tèsa de doctorat, Univèrsitât Paris-Sorbona, 2001, p. 498 [→ Los Velârs] (fôrma corregiêe : sen la lètra -d- que ’l est pas du tot ètimologica).
* ↑ (fr) Domenico Stich, « Dictionnaire francoprovençal-français et français-francoprovençal », Tonon, Le Carré, 2003, pp. 177 et 409.
* ↑ (fr) Favre-Nicol, D. (2012) Le Pays des Villards - Mémoire et Patrimoine. La Fontaine de Siloé, Montmélian.
* ↑ (fr) Le Dauphiné Libéré - Nouvelle attaque du loup hier, viu lo 18 de jouen 2016.
* ↑ (fr) Le Dauphiné Libéré - Des panneaux en français et en patois, viu lo 28 d’avril 2016.
* 1 2 (fr) (frp) « Sent-Colomban-dus-Velârs » sur lo Trèsor Arpetan, viu lo 18 d’avril 2016.
* ↑ (fr) (frp) « Lé Kmoune in Savoué », viu lo 28 d’avril 2016.
* ↑ (fr) Commune de Châteauneuf en Savoie - Nom des Communes sous la Révolution.
* ↑ (fr) Palluel-Guillard, A. (1979) Images de Maurienne - Paysannes de la Vallée du Glandon (pâge 40). Collection Trésors de la Savoie.